*ข่าวประชาสัมพันธ์*

**เอสซีจี และ บุญถาวร ร่วมเปิดตัว SCG Home Design Village   
ศูนย์รวมสินค้าบ้านและไลฟ์สไตล์ สาขาพนมเปญ อย่างเป็นทางการ**



**เอสซีจี** และ**บุญถาวรภายใต้ บริษัท เอสซีจี-บุญถาวร(กัมพูชา) จำกัด** เปิดตัวสาขาเรือธงแห่งแรกในกัมพูชา ภายใต้ชื่อ SCG Home Design Village บนเนื้อที่กว่า 23,800 ตารางเมตร เพื่อนำเสนอสินค้าและบริการครบวงจร เกี่ยวกับบ้านและการใช้ชีวิตในยุคใหม่ พร้อมนำเสนอโปรโมชั่นสุดพิเศษ ลดสูงสุดทุกรายการถึง 40% พร้อมของสมนาคุณ มอบให้แก่ลูกค้าชาวกัมพูชา

ในงานเปิดตัว ได้รับเกียรติจาก ท่านเอกอุดมเสียง บุญเหลียง Secretary of State of Ministry of Interior และที่ปรึกษาของสมเด็จอัครมหาเสนาบดีเดโช ฮุน เซน พร้อมด้วยภรรยา ร่วมให้เกียรติเป็นประธานในพิธีเปิดร่วมกับ คุณธรรมศักดิ์ เศรษฐอุดม รองกรรมการผู้จัดการใหญ่และดูแลงานการเงินและการลงทุน เอสซีจี พร้อมกับท่านปัญญรักษ์ พูลทรัพย์ เอกอัคราชทูตไทยประจำกรุงพนมเปญ และสมเด็จพระสังฆราชาบัวคลี่ สมเด็จพระราชาคณะธรรมยุติกนิกาย ราชอาณาจักรกัมพูชา

ด้วยงบลงทุนกว่า 12 ล้านเหรียญสหรัฐอเมริกา SCG Home Design Village ถือเป็นสาขาแรกของการร่วมทุนระหว่าง เอสซีจี และ บุญถาวร ที่เปิดตัวในภูมิภาคอาเซียน บนเนื้อที่กว่า 23,800 ตารางเมตร พื้นที่จัดแสดงสินค้าและบริการรวมกว่า 12,000 ตารางเมตร โดยตั้งอยู่ในเขตบริเวณเมืองใหม่ของกรุงพนมเปญ ที่เติบโตอย่างต่อเนื่อง

โดยในห้าง มีการนำเสนอสินค้าและบริการครบวงจรเกี่ยวกับบ้านและการใช้ชีวิต เช่น Tile Gallery ที่ลูกค้าจะได้เลือกกระเบื้องตกแต่งดีไซน์ใหม่ที่นำเข้ามาจากทั่วทุกมุมโลก Kitchen Studio นำเสนอโซลูชั่นครัว ที่ชาวกัมพูชาให้ความสนใจเป็นอันดับต้น ๆ ของการเริ่มสร้างบ้าน Bath and Bath ที่นำเสนอโซลูชั่นห้องน้ำ Lighting Center ที่ซึ่งลูกค้าจะได้พบกับระบบแสงไฟ ทั้งเพื่องานฟังก์ชั่นและงานตกแต่ง พร้อมด้วย Lifestyle Furniture ที่ต้อบโจทย์ชีวิตยุคใหม่ด้วยดีไซน์เฟอร์นิเจอร์ยุคใหม่

โดยในงาน ได้มีกลุ่มลูกค้าของ ตลอดจนผู้เช่าและแบรนด์ต่าง ๆ ร่วมงานอย่างคับคั่ง ก่อนจะปิดท้าย ด้วยกิจกรรมโชว์พิเศษและ Mini-concert จากนักร้อง และอินฟลูเอนเซอร์ดัง ยิ่งไปกว่านั้น เพื่อมอบประสบการณ์ด้านการใช้ชีวิตในที่พักอาศัยที่ดีให้กับลูกค้า ยังมีการมอบโปรโมชั่นสุดพิเศษแก่ลูกค้า เพื่อฉลองการเปิดตัวตลอดเดือนมีนาคมนี้อีกด้วย

--------------------------------------------------------------------------------------------------------